# Nom

Engresca’t

# Descripció

Les noves tecnologies estan avançant cada cop més a un ritme exponencial. I no només s'estan aconseguint avenços científics si no que transformen la nostra vida quotidiana simplificant-la i millorant-la en tots els seus àmbit. I d'això tracta 'Engresca't'.

Aquesta aplicació serveix per fer immediat allò que abans requeria una planificació i mobilització prèvia, gràcies a l'avenç dels *smartphones* i simplificar un procés que abans podria ser més farragós com és triar un concert o fer plans per un dia. 'Engresca't' és una app des de la qual l'usuari podrà cercar top tipus de concerts des del seu telèfon mòbil.

Fa uns anys, si volíem assistir a un concert, havíem de apropar-nos a comprar les entrades a un punt de venda, mentre que ara podem fer-ho per internet. Doncs 'Engresca't' aprofita aquesta facilitat i la base de dades de [www.altaveu.cat](http://www.altaveu.cat/) per, a partir d'una interfície molt intuïtiva, donar les eines per trobar el concert que busquem i muntar aquella tarda/nit que encara no sabem que farem.

Una app pràctica, ja que, podrem trobar els concerts, ja siguin en sales o exteriors, d'arreu dels Països Catalans només escrivint el municipi que busquem, i inclús veure la seva localització en el mapa sense haver de sortir de l'aplicació. També els podrem trobar a partir de la data o directament buscar els propers concerts d'aquell que tant ens agrada; i entenedora, perquè tant sols tindrem quatre simples activitats. Una activitat inicial on llistarem els concerts d'aquell mateix dia en ordre cronològic. Una altre per veure tota la informació del concert seleccionat. Una tercera, per veure la seva localització en el mapa. I una quarta per filtrar tots els concerts per data, població o grup.

Com ja hem dit prèviament, la base de dades que utilitzarem serà la del web [www.altaveu.cat](http://www.altaveu.cat/), creada en el 2011. A diferència del web, on es pot inserir informació dels concerts i dels grups, la app només visualitzarà informació.

# Àrees tecnològiques

Per crear l’aplicació, s’hauran d’utilitzar dues tècniques tecnològiques noves, que seran:

* Descàrrega i us de la *Base de Dades* de la web [www.altaveu.cat](http://www.altaveu.cat/).

A partir de la comunicació de la pàgina web amb el servidor i identificant l’arxiu .json, podrem establir una comunicació constant amb la base de dades i així poder descarregar tota la informació en ella, amb un interval de 30 minuts. Per mantenir aquesta comunicació constant i així poder tenir la informació actualitzada, s’haurà d’habilitar un servei que descarregui la informació en mode background (sense necessitat d’executar la app).

* Geolocalització en un mapa dels concerts.

Una de les activitats de la app, serà la de la localització dels concerts en un mapa, per identificar la seva posició directament. Utilitzarem la API dels mapes de Google, ja que, ofereixen propietats modificables adients.

# Llistat cronològic de versions

Les versions que anirem fent fins arribar al producte final són les següents:

**0.1** Descarregar-nos l'arxiu .json i poder veure'l per pantalla. Utilitzarem una activitat provisional que mostri el fitxer, tal com el llegim.

**0.2** Fer un servei i fer córrer la descarrega en mode background. Utilitzarem la mateixa activitat de la versió anterior.

**0.3** Aplicació que mostra la llista dels concerts ordenats cronològicament des de la data actual. Crearem l'activitat llista.

**0.4** Aplicació que permet seleccionar un concert de la llista i veure'n la informació. Crearem l'activitat informació.

**0.5** Aplicació que permet veure els concerts de la data actual en un mapa. Crearem l'activitat mapa.

**0.6** Aplicació que permet filtrar els concerts de la llista per dia, població o grup. Crearem l'activitat filtre.

**0.7** Aplicació que permet filtrar quins concerts es mostren al mapa segons el dia que seleccionem. Afegirem el fragment calendari a l'activitat mapa.